# ANEXA LA HCL NR\_\_\_\_\_\_ DIN\_\_\_\_\_\_\_\_\_\_2019

# ROMÂNIA

**JUDEŢUL SUCEAVA**

**CONSILIUL LOCAL AL MUNICIPIULUI CÂMPULUNG MOLDOVENESC**

**NORME FINANCIARE PENTRU ACTIVITATEA SPORTIVĂ A CLUBULUI SPORTIV MUNICIPAL** **“RARĂUL”**

**CAPITOLUL I**

**Obiectul şi domeniul de aplicare**

**ART.** **1** Prezentele norme reglementează categoriile de cheltuieli specifice şi, după caz, cuantumurile acestora, ce se pot efectua pentru realizarea activităţii sportive, participanţii la acţiunile sportive, precum şi alte aspecte financiare ale activităţii sportive. Reglementarea legală în vigoare în baza căruia au fost elaborate aceste norme este Legea nr. 69/2000, a educației fizice și sportului, cu modificãrile şi completãrile ulterioare .

**ART. 2** Prezentele norme se aplică de către Clubul Sportiv Municipal “Rarăul”, club sportiv de drept public, înființat prin HCL nr.74 din 12 noiembrie 2002, ca instituție publică de interes local a Municipiului Câmpulung Moldovenesc, cu personalitate juridică.

**CAPITOLUL II**

**Definiţii**

**ART. 3** În înţelesul prezentelor norme, termenii şi expresiile de mai jos au următoarele semnificaţii:

1. **activitate sportivă** - complex de acţiuni care au ca scop comun îndeplinirea unor obiective cu caracter sportiv. Categoriile de acţiuni care constituie activitatea sportivă sunt: acţiunile de pregătire sportivă, competiţiile sportive şi alte acţiuni sportive, denumite împreună acţiuni sportive;
2. **acţiune de pregătire sportivă** - acţiune sportivă desfăşurată în ţară sau în străinătate, realizată în baza unui program stabilit, sub supravegherea uneia sau mai multor persoane calificate, având ca scop dezvoltarea psihomotrică a individului şi participarea la competiţii sportive;
3. **competiţie sportivă** - acţiune sportivă organizată de structuri sportive şi/sau de alte entităţi competente, în baza unui regulament, care are ca obiective ameliorarea rezultatelor sportive, realizarea de recorduri şi/sau obţinerea victoriei;
4. **competiţie sportivă internă** - competiţie sportivă la care, conform regulamentului de desfăşurare, pot participa numai sportivi din cadrul structurilor sportive din România;

a) competiţie sportivă internă de nivel naţional- competiţie sportivă internă care are ca obiectiv stabilit prin regulamentul acesteia desemnarea unui câştigător la nivel naţional;

b) competiţie sportivă internă de nivel zonal sau interjudeţean-competiţie sportivă internă care are ca obiectiv stabilit prin regulamentul acesteia desemnarea unui câştigător la nivel zonal ori interjudeţean sau promovarea în eşalonul valoric superior;

c) competiţie sportivă internă de nivel judeţean- competiţie sportivă internă care are ca obiectiv stabilit prin regulamentul acesteia desemnarea unui câştigător la nivel judeţean sau promovarea în eşalonul valoric superior;

d) competiţie sportivă internă de nivel comunal, orăşenesc sau municipal- competiţie sportivă internă care are ca obiectiv stabilit prin regulamentul

acesteia desemnarea unui câştigător la nivel comunal, orăşenesc sau municipal;

1. **competiţie sportivă internaţională** - competiţie sportivă la care, conform regulamentelor de desfăşurare, pot participa sportivi din cadrul unor organizaţii sportive din mai multe ţări;
2. **alte acţiuni sportive** - acţiuni care prezintă interes pentru activitatea sportivă, altele decât competiţiile sportive şi cele de pregătire sportivă, desfăşurate în ţară sau în străinătate, cum ar fi: congrese, conferinţe, simpozioane, seminarii, colocvii ori alte reuniuni, întâlniri de lucru, schimburi de experienţă, gale, expoziţii, cursuri şi stagii de practică şi specializare sau perfecţionare şi altele asemenea, precum şi acţiuni de cercetare, documentare, informare, promovare, consultanţă şi altele asemenea;
3. **alimentaţie de efort** - tip de alimentaţie specială, necesară compensării pierderilor de nutrienţi în urma efortului depus de sportivi în programele de pregătire şi de participare în competiţii;
4. **susţinătoare de efort** - substanţe sintetice sau naturale cu efecte ergo- sau profotrope utilizate în vederea reechilibrării biologice a sportivilor. Acestea au scop profilactic, curativ şi accelerează refacerea după efort, contribuind indirect la susţinerea biologică a efortului următor; substanţe care nu sunt incluse pe lista substanţelor interzise întocmită de Agenţia Mondială Antidoping (WADA);
5. **antrenor** - persoană calificată care se ocupă de selecţia şi pregătirea de bază a sportivilor dintr-o ramură sportivă, asigurând promovarea acestora în cadrul sistemului ierarhic de evaluare sportivă, de la un nivel scăzut al aptitudinilor şi abilităţilor sportive spre înalta performanţă sportivă. Activitatea acestora trebuie evidenţiată de cluburile sportive şi confirmată de federaţia sportivă naţională de specialitate;
6. **organizaţii sportive** - persoane juridice de drept public ori privat care, potrivit actului de înfiinţare sau statutului, pot organiza, participa şi/sau finanţa, după caz, acţiuni sportive.
7. **club sportiv de drept public** – persoane juridice, infiintate ca instituții publice in subordinea administrației publice central, locale sau a institutiilor de invatamant superior de stat, si au drept obiect de activitate performanta, selectia, pregătirea si participarea la competiții interne si internaționale.
8. **contract de activitate sportivă (CAS)** - convenţia încheiată pentru o durată determinată între structurile sportive şi participanţii la activitatea sportivă prevăzuţi la art. 67 alin. (1) lit. a)-c) din Legea educatiei fizice si sportului nr. 69/2000 (actualizata) care are ca obiect desfăşurarea unei activităţi cu caracter sportiv.Modelul cadru al CAS-ului se stabileste prin ordin comun al Ministerului Tineretului si Sportului si al Ministerului Muncii si justitiei Sociale. Veniturile realizate din Contractul de activitate sportivă se încadrează în categoria veniturilor din activităţi independente prevăzute de Codul fiscal, cu modificările şi completările ulterioare si cu aprobarea ordonatorului de credite, ierarhic superior.

**CAPITOLUL III**

**Participanţii la acţiunile sportive**

**A.**La acţiunile de pregătire sportivă interne şi internaţionale

**ART. 4. (1)** Acţiunile de pregătire sportivă se aprobă de conducerea Clubul Sportiv Municipal “Rarăul”, care le organizează.

**(2)** La acţiunile prevăzute la alin. (1) pot participa:

a) sportivii;

b) antrenori;

c) medici, asistenţi medicali, maseuri, fizioterapeuţi si alţi specialişti care contribuie la realizarea pregătirii.

**(3)** Persoanele prevăzute la alin. (2) lit. b) şi c) pot beneficia pe perioada acţiunilor de pregătire sportivă de aceleaşi drepturi ca şi sportivii, cu excepţia cazurilor în care acţiunile sunt organizate în localităţile în care îşi au domiciliul aceste persoane şi organizatorii au stabilit să nu locuiască cu sportivii cantonaţi, situaţie în care vor beneficia de una sau două mese pe zi, după caz.

**(4)** Numărul, structura şi componenţa nominală ale participanţilor la acţiunile de pregătire sportivă se stabilesc de conducerea Clubul Sportiv Municipal “Rarăul”, în funcţie de ramura de sport, de scopul şi importanţa acţiunii şi de resursele financiare prevăzute în buget, cu excepția deplasărilor internaționale care se aprobă de către consiliul local.

**ART. 5.** Pe durata acţiunilor de pregătire sportivă desfăşurate în altă localitate decât în cea de domiciliu, la care participă sportivi elevi, pentru asigurarea pregătirii şcolare a acestora pot participa şi cadre didactice, într-un program stabilit în comun de Clubul Sportiv Municipal “Rarăul” şi conducerea unităţii de învăţământ; cadrele didactice beneficiază de aceleaşi drepturi ca şi sportivii.

**B.** La competiţiile sportive şi la alte acţiuni sportive interne şi internaţionale

**ART. 6. (1)** La competiţiile sportive interne şi internaţionale, în afară de sportivi, pot participa antrenori, medici, asistenţi medicali, fizioterapeuţi, arbitrii, observatori, alţi specialişti, precum şi alte persoane din cadrul Clubul Sportiv Municipal “Rarăul” ori din afara clubului, care contribuie la asigurarea condiţiilor tehnice şi administrative necesare efectuării deplasării, participării sportivilor în competiţie şi realizării obiectivelor propuse.

**(2)** Sportivii şi celelalte persoane care participă la competiţiile sportive alcătuiesc delegaţia sportivă a Clubului Sportiv Municipal “Rarăul”.

**(3)** Numărul, structura şi componenţa nominală a delegaţiei sportive care participă la competiţii sportive şi perioada de deplasare a acesteia se stabilesc de Clubul Sportiv Municipal “Rarăul”, în raport cu regulamentul competiţiei, necesităţile concrete de îndeplinire a obiectivelor stabilite şi cu încadrarea în fondurile prevăzute în buget, cu excepția deplasărilor internaționale care se aprobă de către consiliul local.

**ART. 7** La celelalte acţiuni sportive interne şi internaţionale prevăzute de prezentele norme, numărul, structura şi componenţa nominală a participanţilor se stabilesc, după caz, de Clubul Sportiv Municipal “Rarăul”, în raport cu regulamentele ori condiţiile de participare comunicate de organizatori, scopul şi obiectivele acţiunii şi prevederile bugetare aprobate cu această destinaţie, cu excepția deplasărilor internaționale care se aprobă de către consiliul local.

**ART. 8** Numărul arbitrilor la competiţiile sportive interne şi internaţionale se stabileşte de federaţiile sportive naţionale, respectiv de federaţiile sportive internaţionale, conform regulamentelor proprii.

**CAPITOLUL IV**

**Categoriile de cheltuieli ce pot fi efectuate pentru realizarea acţiunilor sportive**

**Cheltuieli de transport**

**ART. 9. (1)** Transportul participanţilor la acţiunile sportive organizate în ţară, în altă localitate decât cea în care îşi au domiciliul aceştia, se poate efectua, după caz:

a) cu orice fel de tren, clasa a II-a pe distanţe de până la 300 km şi clasa I pe distanţe mai mari de 300 km; utilizarea vagonului de dormit este permisă şi se pot deconta cheltuielile aferente numai în cazul călătoriilor efectuate pe distanţe mai mari de 300 km şi pe timp de noapte;

b) cu mijloace de transport auto ale entităţilor organizatoare sau participante;

c) cu mijloace de transport în comun;

d) cu mijloace de transport auto închiriate, respectiv microbuze, autocare şi altele asemenea;

e) cu avionul, clasa economică;

f) cu navele de călători, după tariful clasei I;

g) cu autoturismul proprietate personală, în condiţiile legii.

**(2)** La acţiunile de pregătire sportivă care se desfăşoară în localitatea în care îşi au domiciliul, sportivii pot beneficia de decontarea cheltuielilor de transport efectuat cu mijloacele de transport în comun de la locul de domiciliu la locul de desfăşurare a acţiunii de pregătire, pe baza legitimaţiilor de călătorie sau a abonamentului.

**(3)** Transportul participanţilor de la locul de cazare la locul de desfăşurare a acţiunii se poate face cu mijloace de transport auto proprii, închiriate, cu autoturisme proprietate personală sau cu mijloace de transport în comun, în condiţiile legii.

**ART. 10** Pentru deplasarea participanţilor la acţiunile sportive organizate în străinătate, entităţile trimiţătoare pot efectua cheltuieli privind transportul acestora, astfel:

1. cu avionul, la clasa economică;
2. cu trenul, inclusiv cu vagonul de dormit;
3. cu mijloace de transport auto închiriate sau proprii ale entităţilor trimiţătoare;
4. cu autoturismul proprietate personală, în condiţiile legii;
5. cu navele de călători, după tariful clasei I;
6. cu mijloace de transport in comun.

**ART. 11. (1)** La acţiunile sportive organizate în ţară şi în străinătate se pot deconta drept cheltuieli de transport şi:

a) taxele pentru trecerea podurilor;

b) taxele de traversare cu bacul;

c) taxele de aeroport, gară, aerogară sau port;

d) alte taxe privind circulaţia pe drumurile publice, prevăzute de dispoziţiile legale în vigoare;

e) costul tichetelor pentru rezervarea locurilor, costul suplimentelor de viteză, precum şi comisioanele percepute de agenţiile de voiaj;

f) taxele percepute suplimentar pentru bagajele constând din materiale şi echipament sportiv, aparatură medicală şi altele asemenea.

**(2)** La acţiunile sportive interne şi internaţionale se mai pot efectua cheltuieli privind:

a) transportul materialelor şi echipamentelor sportive, al medicamentelor şi aparaturii medicale necesare sportivilor şi personalului tehnic pentru efectuarea pregătirii şi/sau participării la competiţia sportivă;

b) transportul documentaţiilor, al altor materiale necesare îndeplinirii acţiunii;

c) transportul pe destinaţia dus-întors dintre aeroport sau gară şi locul de cazare.

**Cheltuieli de cazare**

**ART. 12** **(1)** Cazarea participanţilor la activităţile sportive organizate în ţară se poate face, după caz:

a) în unităţile de cazare pentru sportivi;

b) în cămine şcolare sau studenţeşti;

c) în locuinţe închiriate în condiţiile legii;

d) în moteluri, campinguri sau în hoteluri până la categoria 3 stele inclusiv, în funcţie de nivelul, importanţa şi/sau regulamentul competiţiei, după caz.

**(2)** La acţiunile sportive organizate în străinătate cazarea participanţilor se face, după caz:

a) în hotelurile în care au loc acţiunile sportive, la tarifele practicate de acestea, pe baza comunicării primite din partea organizatorilor;

b) în alte hoteluri sau spaţii de cazare, cu încadrarea în plafoanele de cazare stabilite prin dispoziţiile legale în vigoare privind deplasarea personalului român în străinătate.

**(4)** În cazuri temeinic justificate, directorul Clubului Sportiv Municipal “Rarăul” poate aproba, pe baza documentelor justificative, plata cheltuielilor de cazare peste plafoanele prevăzute de normele legale specifice în vigoare, în limita prevederilor bugetare aprobate.

**(5)** În cheltuielile de cazare se includ, pe lângă tarif sau chirie, eventualele taxe obligatorii pe plan local, precum şi costul micului dejun, atunci când acesta este inclus în tarif.

**Cheltuieli de masă**

**ART. 13 (1)** Cheltuielile zilnice de masă pentru acţiunile sportive organizate în ţară se diferenţiază pe categorii de acţiuni, după cum urmează:

a) Competiţii sportive interne:

- de nivel comunal, orăşenesc sau municipal până la 45 lei/zi

- de nivel judeţean până la 50 lei/zi

- de nivel zonal sau interjudeţean până la 60 lei/zi

- de nivel naţional, până la 90 lei/zi

b)Acţiuni de pregătire sportivă şi alte acţiuni sportive desfăşurate în ţară până la 90 lei/zi **s**portivii de performanta, ce reprezintă Clubul Sportiv Municipal “Rarăul” la campionate naționale si internaționale și fac parte din lotul național al României

c) Competiţii sportive şi alte acţiuni sportive internaţionale desfăşurate în ţară, până la 90 lei/zi pentru **s**portivii de performanta, ce reprezintă Clubul Sportiv Municipal “Rarăul” la campionate naționale si internaționale și fac parte din lotul național al României

**(2)** La încheierea competiţiilor sportive (inclusiv a etapelor si turneelor din cadrul competitiilor sportive internationale) şi a altor acţiuni sportive internaţionale desfăşurate în ţară și organizate de Clubul Sportiv Municipal Rarăul, se poate organiza şi finanţa o masă oficială cu sportivii, antrenorii, arbitrii şi oficialii participanţi, precum şi cu alte persoane care au contribuit la organizarea acţiunii, în limita sumei de 110 lei de persoană. În această situaţie, suma prevăzută pentru masa de seară sau de prânz, după caz, nu se mai foloseşte. În cadrul meselor oficiale se pot deconta şi băuturi alcoolice.

**(3)** La toate competiţiile si actiunile de pregatire sportivă la Clubul Sportiv Municipal “Rarăul” poate asigura sportivilor băuturi răcoritoare în sumă de până la 10 lei/persoană/joc sau reuniune.

**(4)** La acţiunile de pregătire sportivă şi la competiţiile sportive sunt interzise includerea şi decontarea în cadrul cheltuielilor de masă a băuturilor alcoolice.

**(5)** La acţiunile sportive organizate în străinătate se pot efectua cheltuieli zilnice de masă pentru participanţi până la nivelul diurnei în valută prevăzute de dispoziţiile legale în materie pentru fiecare ţară în care are loc deplasarea.

**(6)** Perioada pentru care se acordă diurna în valută se determină în condiţiile legii.

**(7)** În situaţia în care cheltuielile de masă la acţiunile sportive desfăşurate în străinătate se asigură de către partenerii externi, participanţii la aceste acţiuni pot beneficia de până la 50% din diurna stabilită pentru ţara în care are loc deplasarea.

**(8)** Prevederile alin. (7) se aplică şi în situaţia în care cheltuielile de întreţinere şi cazare a participanţilor în străinătate se asigură din sumele plătite organizatorilor de către Clubul Sportiv Municipal “Rarăul”, la nivelul comunicat de aceştia.

**(9)** În cazul deplasării în străinătate cu trenul sau cu mijloace de transport auto delegaţiile sportive române beneficiază de masă la nivelul limitelor prevăzute la alin. (1), numai pe durata călătoriei pe teritoriul României.

**(10)** Cheltuielile zilnice de masă prevăzute în prezentul articol reprezintă limite maxime. Cuantumul efectiv al acestora se aprobă de conducerea Clubul Sportiv Municipal “Rarăul”, în funcţie de specificul ramurii de sport, de valoarea sportivilor, de unitatea la care li se asigură masa, în limita prevederilor bugetare aprobate.

**(11)** Repartizarea cheltuielilor zilnice de masă prevăzute în prezentul articol, pe durata unei zile, se face astfel:

- masa de dimineață 20%

- masa de prânz 40%

- masa de seară 40%.

În cazul în care micul dejun ( masa de dimineață) este inclus în tariful de cazare, repartizarea cheltuielilor zilnice de masă prevăzute în prezentul articol, pe durata unei zile, se face astfel:

- masa de prânz 50%

- masa de seară 50%.

**Cheltuieli privind alimentaţia de efort**

**ART. 14 (1)** Pentru asigurarea unei alimentații corespunzătoare efortului depus în pregătire, sportivii pot beneficia de alimentație de efort - în bani sau alimente- acordată de Clubul Sportiv Municipal “Rarăul”:

a. Pentru **s**portivii de performanță, ce reprezintă Clubul Sportiv Municipal “Rarăul” la campionate naționale si internaționale si fac parte din lotul național al României, practicanți ai unei structuri sportive olimpice si legitimați în cadrul Clubului Sportiv Municipal “Rarăul”, la toate categoriile de vârsta - până la 900 lei lunar/persoană.

**b.** Pentru ceilalți sportivi legitimați de la secțiile clubului si clasați în primii 6 la Campionatele Naționale la categoriile Juniori II si I, tineret si seniori, se acordă alimentație de efort până la 600 de lei lunar/persoană.

**(2)** Pe perioada acţiunilor de pregătire sportivă la care se alocă cheltuieli de masă pentru minimum una-două mese pe zi, Clubul Sportiv Municipal “Rarăul” nu acordă alimentație de efort.

**(3)** Pentru grupele de copii si juniori Clubul Sportiv Municipal “Rarăul” poate acorda acestora în ziua antrenamentului/competiției, pentru compensarea efortului depus, alimente constând în produse lactate, fructe, miere sau alte produse cu efect nutritiv similar, în limita sumei de până la 15 lei/sportiv.

**(4)** Criteriile de acordare se stabilesc, după caz, de conducerea Clubului Sportiv Municipal “Rarăul”, în raport cu performanţele realizate de sportiv şi cu obiectivele asumate de acesta, iar stabilirea persoanelor care primesc alimentație de efort și a valorii sumelor se aprobă prin dispoziția primarului municipiului.

**(5)** Alimentația de efort se acordă pe aceeași perioadă de către o singură structură sportivă.

**Cheltuieli privind plata arbitrilor**

**ART. 15 (1)** Clubul Sportiv Municipal “Rarăul”, în calitate de organizator/ coorganizator împreună cu federațiile sportive naționale de competiţii sportive, jocuri sportive interne şi internaţionale poate finanţa, pentru arbitrii si oficialii delegaţi şi/sau nominalizaţi la acestea, cheltuieli privind indemnizaţia de arbitraj, conform Regulamentelor si Hotărârilor Federaţiilor Sportive, pe fiecare ramură de sport, în următoarele limite:

La discipline individuale:

|  |  |  |  |  |  |  |
| --- | --- | --- | --- | --- | --- | --- |
|  | - lei - | | | | | |
|  | Competiții sportive internaționale organizate de: | | Competiții sportive interne: | | | |
|  | Structuri sportive (federație,direcții județene de sport) împreună cu CSMR | Clubul Sportiv Municipal Rarăul | nivel comunal, orășenesc sau municipal | de nivel județean | de nivel zonal sau interjudețean | de nivel național |
|  | 400 | 200 | 30 | 60 | 100 | 140 |

*La jocuri sportive:*

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | - lei - | | | | | |
|  | Competiții sportive internaționale organizate de: | | Competiții sportive interne: | | | |
|  | Structuri sportive (federație,direcții județene de sport) împreună cu CSMR | Clubul Sportiv Municipal Rarăul | nivel comunal, orășenesc sau municipal | de nivel județean | de nivel zonal sau interjudețean | de nivel național |
|  | 400 | 200 | 30 | 60 | 100 | 210 |

**(2)** Indemnizaţia de arbitraj se poate acorda pe meci sau reuniune, după caz, nivelul acesteia fiind:

a) pentru arbitrul principal, 100% din sumele prevăzute la alin. (1);

b) pentru arbitrul secund, 75% din indemnizaţia arbitrului principal.

**(3)** Cheltuielile de transport, masă şi cazare pentru arbitrii şi oficialii delegaţi la competiţiile sportive pot fi finanţate de către Clubul Sportiv Municipal “Rarăul”, conform Regulamentelor si Hotărârilor Federaţiilor Sportive, în cuantumurile prevăzute de acestea, pe fiecare ramură de sport.

**Cheltuieli privind asigurarea persoanelor si a materialelor, a echipamentului sportiv si a altor bunuri:**

**Art. 16** Cheltuielile privind asigurările pentru accidente ale sportivilor, antrenorilor si alți specialiști ai clubului, precum si pentru asigurarea materialelor si echipamentelor sportive, a mijloacelor de transport si a altor bunuri necesare realizarii acțiunilor sportive se pot finanța de către Clubul Sportiv Municipal “Rarăul”.

**Cheltuieli privind achiziționarea de materiale si echipament sportiv**

**Art. 17** Pentru realizarea actiunilor sportive se pot efectua cheltuieli pentru achiziționarea de instalații și materiale sportive, echipament sportiv de pregătire si competiție, ținuta de reprezentare după caz, în limita fondurilor prevăzute de buget.

**Cheltuieli medicale**

**Art. 18** (1) Clubul Sportiv Municipal “Rarăul”, poate procura în baza prescripției medicale

a) vitamine și susținătoare de efort, în sumă de până la 14 lei pe zi pentru fiecare sportiv;

b) medicamente, materiale sanitare, unguente si produse pentru masaj utilizate in procesul de refacere si recuperare, în suma de 6 lei pe zi pentru fiecare sportiv.

(2) Pot beneficia de produsele menționate la alin. (1) **s**portivii de performanță ce reprezintă Clubul Sportiv Municipal “Rarăul” la campionate naționale si internaționale și fac parte din lotul național al României, practicanți ai unei structuri sportive olimpice si legitimați în cadrul Clubului Sportiv Municipal “Rarăul”.

**Alte categorii de cheltuieli**

**Art 19. (1)** Clubul Sportiv Municipal “Rarăul”, pentru organizarea respectiv desfășurarea acțiunilor sportive reglementate de prezentele norme, poate efectua după caz, cu încadrarea în prevederile bugetare aprobate, cheltuieli pentru:

a) servicii de închiriere de baze sportive, săli de conferință, spații, aparatură birotică și a altor bunuri necesare organizării acțiunilor;

b) asigurarea serviciilor medicale, a ordinii publice si a respectării normelor de pază și protecție la locul desfășurării acțiunilor sportive;

c) achiziționarea de panouri, materiale publicitare, materiale pentru pavoazare, rechizite și alte materiale consumabile, aranjamente florale;

d) taxe de inscriere și/sau de participare la acțiunile sportive, taxe de organizare a acțiunilor în condițiile stabilite de organizatori, obținerea vizelor de intrare în tările în care au loc acțiunile;

e) acțiuni culturale;

f) plata lectorilor și a translatorilor;

g) gustări, băuturi răcoritoare, cafele si alte asemenea în limita de 13 lei pe zi pentru fiecare persoană în cazul actiunilor sportive, altele decat cele de pregătire;

(2) Pentru realizarea acțiunilor de cercetare, documentare, informare, cercetare în domeniul sportului pentru formarea si prefecționarea personalului de specialitate, precum și a celorlalte acțiuni sportive, Clubul Sportiv Municipal “Rarăul”, in limita prevederilor bugetare aprobate, mai poate efectua :

a) cheltuieli pentru studii și cercetare în domeniul educației fizice și sportului;

b) cheltuieli pentru procurare de cărți și alte publicații de profil;

c) cheltuieli pentru realizarea materialelor audio-video metodiceși de promovare a activităților sportive;

d) achiziții de licențe pentru software de bază si upgrade, servicii de programare si întreținere software în domeniul sportului;

e) cursuri de formare si de perfectionare a specialistilor.

**Art. 20** **(1)** La acțiunile sportive internaționale organizate de Clubul Sportiv Municipal “Rarăul”, delegațiilor sportive străine li se pot oferi cadouri/suveniruri de până la 200 de lei pentru fiecare delegație străină.

**(2)** Costul materialelor de promovare a acțiunilor sportive, cum ar fi: tricouri, cravate, eșarfe, diplome, medalii, cupe, plachete, fanioane, insigne, brelocuri, afișe, pliante și alte asemenea nu se includ în sumele prevăzute la alin. (1).

**CAPITOLUL V**

**Premii, indemnizatii, prime si alte drepturi:**

A. Premii pentru sportivii de performanță, ce reprezintă Clubul Sportiv Municipal “Rarăul” la campionate naționale și internaționale și fac parte din lotul național al României, legitimați în cadrul Clubului Sportiv Municipal “Rarăul”.

**ART. 21** Pentru performanţele deosebite obţinute în competiţii sportive, Clubul Sportiv Municipal “Rarăul” poate propune consiliului local acordarea din bugetul local, în funcţie de valoarea performanţei, de importanţa şi amploarea competiţiei, de contribuţia personală, de premii/recompense în lei şi/sau în obiecte sportivilor, până la valoarea sumelor prevăzute în tabelul următor:

|  |  |  |  |
| --- | --- | --- | --- |
| **Competitia** | **Locul I** | **Locul II** | **Locul III** |
| Cupe Europe Intercluburi - seniori | 3.000 | 2.000 | 1.500 |
| Campionate Nationale |  |  |  |
| Sporturi individuale : |  |  |  |
| - seniori | 2.000 | 1.500 | 1.200 |
| - tineret. juniori I | 1.200 | 800 | 500 |
| - juniori II, cadeti | 900 | 700 | 400 |
| Jocuri sportive: |  |  |  |
| - seniori | 4.000 | 3.000 | 2.000 |
| - tineret, juniori I | 3.000 | 2.000 | 1.500 |
| - juniori II, cadeti - lei | 2.000 | 1.500 | 1.000 |
| Cupa Romaniei :  - discipline individuale | 1.500 | 1.200 | 1.000 |
| -jocuri sportive | 3.000 | 2.000 | 1.500 |

**ART. 22** La disciplinele sportive la care, pe baza rezultatelor obţinute de sportivi la probele individuale, se întocmesc, potrivit regulamentului de concurs şi clasamente pe echipe, premierea sportivilor se face pentru fiecare performanţă obţinută.

**ART. 23** La disciplinele sportive la care, în conformitate cu regulamentul de concurs, sunt prevăzute probe pe echipe, separat de probele individuale, premierea sportivilor se face atât pentru performanţele obţinute la probele individuale, cât şi pentru cele obţinute în cadrul concursului pe echipe.

B. Premii pentru antrenori, tehnicieni şi alţi specialişti

**ART. 24** Nivelul maxim al premiului/recompensei ce se poate propune de Clubul Sportiv Municipal “Rarăul” din bugetul local și aproba de către consiliul local, antrenorilor angajați ai clubului sau cu contracte de activitate sportivă, pentru performanţele obţinute de sportivi, inclusiv pentru recordurile realizate de aceştia, la una dintre competiţiile sportive prevăzute la art. 21 se stabileşte după cum urmează:

1. La disciplinele sportive individuale:

- antrenorul care a pregătit un singur sportiv premiat/recompensat poate primi un premiu/ o recompensă, al cărui/cărei cuantum este cel mult egal cu valoarea celui acordat sportivului premiat/recompensat;

- antrenorul care a pregătit mai mulţi sportivi premiaţi/recompensaţi poate primi un premiu/o recompensă al cărui/cărei cuantum este cel mult egal cu valoarea cumulată a premiilor/recompenselor unitare ale sportivilor pregătiţi.

2. La jocurile sportive:

- antrenorul principal poate primi un premiu/o recompensă echivalent/echivalentă cu cel mult triplul celui mai mare premiu/celei mai mari recompense acordat/acordate unuia dintre sportivi;

- antrenorii secunzi pot primi un premiu/o recompensă de până la 80% din premiul/recompensa acordat/acordată antrenorului principal.

- ceilalţi specialişti şi tehnicieni din cadrul colectivelor tehnice aprobate de structurile sportive, conform normelor proprii, pot primi un premiu unitar de până la 50% din valoarea premiului acordat antrenorului cu premiul cel mai mare.

**ART. 25** (1)Sportivii de performanță, ce reprezintă Clubul Sportiv Municipal “Rarăul” la campionate naționale si internaționale si fac parte din lotul național al României, legitimați în cadrul Clubului Sportiv Municipal Răraul, antrenorii acestora și alți membrii al colectivului tehnic, aprobați de conducerea clubului, pot primi pe perioada acțiunii de pregătire sportivă, organizate de Clubul Sportiv Municipal “Rarăul”, respectiv si pe perioada competiției sportive la care participă în numele clubului, o indemnizație în sumă de până la 80 la sută din nivelul indemnizației la nivel național, in baza criteriilor stabilite de Clubul Sportiv Municipal “Rarăul”.

(2) Nominalizarea persoanelor și cuantumul indemnizației prevăzută la alin. (1) se face prin dispoziția primarului municipiului, la propunerea Clubul Sportiv Municipal “Rarăul”.

**ART. 26** Sportivii de performanță și sportivii de înaltă performanță și antrenorii acestora, pot încheia cu Clubul Sportiv Municipal “Rarăul”, un contract de activitate sportivă, în condițiile legii.

**a)** Criterii pentru sportivi:

|  |  |  |
| --- | --- | --- |
| Criteriu | Cerintele Criteriului | Punctaj pana la |
|  |  |  |
| 1. Ramura de sport | Sport individual | **1,25** |
|  | Sport de echipă/titular | **1,25** |
|  | Sport de echipă/rezervă | **0,75** |
|  | Sport de echipă/post deficitar | **2,00** |
| 2. Obiectivul sezonului | Local/Regional  Național  Internațional | **1,00**  **1,25**  **1,50** |
|  |  |  |
| 3.Adresabilitatea ramurii de sport | Sporturi cu participare mare (peste 10 echipe)  Sporturi cu participare medii (intre 7 si 10 echipe)  Sporturi cu participare mică (sub 6 echipe) | **1,50**  **1,00**  **0,25** |
| 4. Vârsta | Juniori  Seniori | **0,25**  **1,50** |
| 5. Experiența/Performanțe obținute de sportivi  Campionate naționale, Lot național,  Campionat european , Campionat mondial și Jocuri Olimpice. | Divizia/Liga III si IV  Devizia/Liga II  Devizia/Liga I  Campionat Național, locul I  Campionat Național, locul II  Campionat Național, locul III  Lot Național, juniori  Lot Național, seniori  Lot Olimpic  Locul I  Locul II  Locul III  Locul IV-VI  Locul I  Locul II  Locul III  Locul IV-VI | **0,15**  **0,50**  **0,75**  **2,00**  **1,75**  **1,50**  **1,00**  **2,00**  **2,50**  **2,50**  **2,00**  **1,70**  **1,50**  **3,00**  **2,50**  **2,00**  **1,70** |

**b**) Criterii pentru antrenori:

|  |  |  |
| --- | --- | --- |
| Criteriu | Cerintele criteriului | Punctaj |
|  |  |  |
| 1. Ramura de sport | Sport individual  Sport de echipă | **1,25**  **1,25** |
| 2. Funcția | Antrenor/Coordonator  Antrenor Principal  Antrenor Secund  Alți membrii ai colectivelor tehnice | **2,00**  **1,50**  **1,25**  **0,75** |
| 3. Adresabilitatea ramurii de sport | Sporturi cu participare mare (peste 10 echipe)  Sporturi cu particpare medie (de 7-10 echipe)  Sporturi cu participare mică (sub 6 echipe) | **1,50**  **1,00**  **0,25** |
| 4. Vârsta sportivului antrenat | Juniori  Seniori | **0,25**  **1,50** |
| 5. Experiența/Performantele obținute de  Sportivii antrenați. Campionat National,  Lot National, Campionat european. | Devizia /Liga III -IV  Campionat Național, locul I  Campionat Național, locul II  Campionat Național, locul III  Lot național, juniori  Lot național, seniori  Lot olimpic  Locul I  Locul II  Locul III  Locurile IV-VI | **0,15**  **2,00**  **1,75**  **1,50**  **1,00**  **2,00**  **2,50**  **2,50**  **2,00**  **1,70**  **1,50** |
|  |  |  |

**c)** Pentru fiecare criteriu se alege o singura variantă de punctaj, cea mai favorabilă pentru Clubul Sportiv Municipal “Rarăul”, valoare unui punct este egală cu valoarea salariului minim brut, stabilit anual prin act normativ.

**d)** Cuantumul minim al renumerației lunare în baza unui contract de activitate sportiva, încheiat cu Clubul Sportiv Municipal “Rarăul” îl reprezintă produsul dintre valoarea salariului minim brut și suma punctelor obținute în baza criteriilor prevăzute la alin. 5 (a-b) dupa caz.

**ART. 27** Directorul Clubului Sportiv Municipal “Rarăul”, în situația în care sportivii legitimați ai clubului se clasează pe locurile I-VI la jocurile olimpice, jocurile olimpice de tineret, jocurile paralimpice, campionatele mondiale, europene și naționale poate fi premiat prin hotărâre a consiliului local, iar valoarea premiului poate fi în limita a 25% din valoarea cumulată a premiilor sportivilor premiați în anul respectiv din fonduri de la bugetul local.

**ART. 28** În afara premiilor prevăzute în prezentul capitol, la competiţiile sportiveinterne, începând cu etapa pe localitate, organizatorii pot acorda medalii,echipament sportiv, diplome, cupe, conform regulamentelor competiţiilorrespective, cu încadrarea în prevederile bugetare aprobate.

**ART. 29** Cu prilejul unor aniversări jubiliare, al retragerii din activitate a unor sportivi, antrenori sau a altor personalităţi din domeniul sportului, precum şi al unor acţiuni speciale, Clubului Sportiv Municipal “Rarăul”, poate acorda trofee sportive, precum şi premii în bani şi/sau în obiecte, în limita prevederilor bugetare aprobate, în valoare de până la 2.500 lei/persoană.

**CAPITOLUL VI**

**Dispoziţii finale**

**ART. 30** Premiile, primele şi alte drepturi acordate în baza prezentelor norme se impozitează potrivit legii.

**ART. 31** Cheltuielile pentru realizarea competiţiilor sportive interne se efectueazăastfel:

a) cheltuielile de organizare a competiţiei, de către Clubul Sportiv Municipal “Rarăul”, în situația în care clubul este organizator/coorganizator al acțiunilor, competițiilor;

b) cheltuielile de participare, cum ar fi cheltuielile de cazare, masă, transport, taxă de participare şi altele asemenea, de către Clubul Sportiv Municipal “Rarăul”, pentru sportivii proprii, legitimați ai clubului înscrişi la competiţia respectivă, precum şi pentru ceilalţi membri ai delegaţiei sportive, cu care clubul are încheiat contract individual de muncă sau contract de activitate sportivă, în cazul antrenorilor, respectiv contract de prestări servicii pentru medici, asistenţi medicali, maseuri, fizioterapeuţi si alţi specialişti care contribuie la realizarea pregătirii.

**ART. 32** Pentru realizarea scopului și obiectului de activitate al clubului, Clubul Sportiv Municipal “Rarăul”, va putea incheia protocoale de colaborare cu alte organizații sportive, în baza cărora se vor putea efectua cheltuielile prevăzute de prezentele norme.

**ART. 33.** Efectuarea cheltuielilor reglementate prin prezentele norme se realizează potrivit normelor privind finanţele publice locale.

**ART. 34. (1)**Clubul Sportiv Municipal “Rarăul”, poate aloca fonduri peste limitele prevăzute în prezentele norme pe seama sumelor obţinute din venituri proprii, donaţii sau sponsorizări, în condiţiile legii.

**(2)** Clubul Sportiv Municipal “Rarăul”, poate aloca fonduri pentru alte cheltuieli care respectă prevedrile legale, altele decât cele prevăzute în prezentele norme pe seama sumelor obţinute din donaţii şi/sau sponsorizări.

**ART. 35** Sumele prevăzute în aceste norme includ şi taxa pe valoarea adăugată.

**ART. 36** Prevederile prezentelor norme se aplică participanților la acțiunile sportive în vederea realizării activității sportive specifice de către Clubul Sportiv Municipal “Rarăul”, începând cu data intrării în vigoare a hotărârii de aprobare.

**ART. 37.** Normele financiare pentru activitatea sportivă a Clubului Sportiv Municipal “Rarăul” pot fi modificate și/sau completate în funcție de reglementările specifice și de activitatea practică a clubului, prin hoărâre a Consiliului Local.

Întocmit,

DIRECTOR EXECUTIV,

FLORESCU IULIANA

VIZĂ CFP

PREȘEDINTE DE ȘEDINȚĂ, SECRETARUL MUNICIPIULUI,